Ma tahan kinkida ja tuua Su palge ette oma rännatud teekondade vara, mis polegi muud kui kooskäimine Sinu loominguga.  Kummardun ja ulatan Sulle oma elatud aegade anni, mis pole muud  kui teretulemised-hüvastijätud Su sõpradega.  Ma tulen Sinu akna alla oma õhtusse veerenud päevaga, tee raskeks mu silmalaud, mis pole muud kui unenägu.  Astun üle Sinu koja läve, et tervitada koidu varajast puna - valgust, mis polegi muud kui uue algus.    Tekst ja foto: Arho Tuhkru